pythainlp/thai-wiki-dataset-v4 huggingface dataset:
ไอคอม อินคอร์ปอเรเต็ด

ไอคอม อินคอร์ปอเรเต็ด (#เปลี่ยนทาง ; โรมาจิ: "Aikomu Kabushiki-gaisha") เป็นผู้ผลิตในระดับอุตสาหกรรมการผลิตอุปกรณ์รับส่งวิทยุของญี่ปุ่น ก่อตั้งขึ้นเมื่อปี พ.ศ. 2497 โดย โทกูโซ อิโนอูเอะ (Tokuzo Inoue) เดิมบริษัทใช้ชื่อว่า "อิโนอูเอะ" ปัจจุบันผลิตภัณฑ์ของบริษัทประกอบไปด้วยอุปกรณ์สำหรับนักวิทยุสมัครเล่น, นักบิน, การใช้งานทางทะเล, การใช้งานเคลื่อนที่ทางบกแบบมืออาชีพ และผู้ที่สนใจเครื่องสแกนวิทยุ
บริษัทมีสำนักงานใหญ่ตั้งอยู่ในนครโอซากะ ประเทศญี่ปุ่น และมีสำนักงานสาขาในสหรัฐ (เคิร์กแลนด์, วอชิงตัน), แคนาดา (เดลตา, บริติชโคลัมเบีย), ออสเตรเลีย (เมลเบิร์น, รัฐวิกทอเรีย), นิวซีแลนด์ (ออกแลนด์), สหราชอาณาจักร (เคนต์, ประเทศอังกฤษ), ฝรั่งเศส (ตูลูซ), เยอรมนี (แบด โซเดน), สเปน (บาร์เซโลนา), และสาธารณรัฐประชาชนจีน (ปักกิ่ง)
โพรโทคอล.
IDAS.
IDAS คือการนำโพรโทคอล NXDN มาพัฒนาต่อในรูปแบบของไอคอม สำหรับผลิตภัณฑ์วิทยุสื่อสารสองทางแบบดิจิทัล เพื่อใช้งานทางการค้าเป็นวิทยุเคลื่อนที่ภาคพื้นดินแบบส่วนตัว (Private Land Mobile Radio: PLMR) และระบบการสื่อสารเพื่อความปลอดภัยสาธารณะระดับล่าง โพรโทคอล NXDN เป็นมาตรฐานทางเทคนิคของคอมมอนแอร์อินเตอร์เฟซ (Common Air Interface: CAI) สำหรับการสื่อสารเคลื่อนที่ มันถูกพัฒนาร่วมกันระหว่างไอคอมและเคนวูด คอร์ปอเรชัน
D-STAR.
ระบบวิทยุแบบเปิด D-STAR ที่ได้รับการพัฒนาโดยไอคอมโดยใช้โพรโทคอลวิทยุดิจิทัลที่พัฒนาโดยสมาคมวิทยุสมัครเล่นญี่ปุ่นและได้รับเงินทุนจากกระทรวงไปรษณีย์และโทรคมนาคม ระบบนี้ถูกออกแบบมาเพื่อการสื่อสารด้วยเสียงและข้อมูลชั้นสูงผ่านวิทยุสมัครเล่นโดยใช้มาตรฐานแบบเปิด
ผลิตภัณฑ์.
ไอคอม ผลิตวิทยุสื่อสารสองทางและเครื่องรับสำหรับการใช้งานทางทะเล, ย่านความถี่อากาศยาน, การใช้งานวิทยุสมัครเล่น, การใช้งานเคลื่อนที่ทางบก และการใช้งานกิจการวิทยุครอบครัว / กิจการวิทยุคมนาคมเคลื่อนที่ทั่วไป วิทยุบางรุ่นที่ผลิตโดยไอคอมสามารถใช้งานร่วมกับระบบทรังก์ของโมโตโรลา และสมาร์ทรังก์
เครื่องรับส่งวิทยุมือถือรุ่น IC-V82.
ไอคอม IC-V82 เป็นเครื่องรับส่งสัญญาณวิทยุแบบพกพาในย่านความถี่ VHF (144–146 MHz) ที่มีกำลังส่งออกอากาศสูงสุด 7 วัตต์ ซึ่งไอคอมได้ผลิตและจำหน่ายตั้งแต่ปี พ.ศ. 2547 ถึง 2557 หลังจากหยุดจำหน่าย บริษัทไอคอมได้ออกคำเตือนเกี่ยวกับวิทยุปลอม รวมถึงรุ่น IC-V82 ในเดือนตุลาคม พ.ศ. 2561 บริษัทได้ออกคำสั่งเป็นลายลักษณ์อักษรไปยังผู้ผลิตในประเทศจีนให้หยุดดำเนินการจากเหตุต้องสงสัยว่าทำการผลิตสินค้าไอคอมปลอม บริษัทยังระบุด้วยว่านี่ไม่ใช่ครั้งแรกที่บริษัทดำเนินการในลักษณะดังกล่าว
ในเดือนมิถุนายน พ.ศ. 2565 องค์กร United Against Nuclear Iran ซึ่งเป็นองค์กรล็อบบี้นโยบายต่างประเทศของรัฐบาลในสหรัฐ ได้ระบุว่าเครื่องวิทยุ ไอคอม IC-V82 นั้นถูกใช้โดยกลุ่มฮิซบุลลอฮ์ ซึ่งสหรัฐได้ขึ้นบัญชีเป็นองค์กรก่อการร้ายต่างชาติ และได้ส่งจดหมายถึงบริษัทไอคอมเพื่อชี้แจงข้อกังวลดังกล่าว และเกี่ยวกับความสัมพันธ์ทางธุรกิจที่มีของบริษัทไอคอมกับ Power Group (ตัวแทนของไอคอมในประเทศเลบานอน) และ Faza Gostrar ซึ่งอ้างว่าเป็น "ตัวแทนอย่างเป็นทางการของไอคอมในประเทศอิหร่าน"
อุปกรณ์จำนวนมากที่กลุ่มฮิซบุลลอฮ์ซื้อมาซึ่งต่อมาเกิดระเบิดขึ้นในเหตุระเบิดเครื่องวิทยุในประเทศเลบานอน พ.ศ. 2567 ซึ่งทำให้มีผู้เสียชีวิตอย่างน้อย 25 ราย และบาดเจ็บอีกกว่า 708 คน ได้รับรายงานว่าเป็นเครื่องรุ่น IC-V82 ไอคอมได้ทำการสอบสวนในกรณีนี้เมื่อวันที่ 19 กันยายน พ.ศ. 2567 ในขณะที่ผู้บริหารฝ่ายขายของบริษัทในเครือในสหรัฐกล่าวว่า เครื่องวิทยุที่เกี่ยวข้องในเหตุการณ์ดูเหมือนจะเป็นของปลอม
ลีลีย็อง ตูว์ราม

รูว์ดี ลีลีย็อง ตูว์ราม-อูว์เลียง ([liljɑ̃ tyʁam]; เกิดวันที่ 1 มกราคม ค.ศ. 1972) เป็นอดีตนักฟุตบอลระดับอาชีพชาวฝรั่งเศสซึ่งทำหน้าที่เป็นกองหลัง ด้วยความรวดเร็ว, ทรงพลัง และมีความสามารถรอบตัว เขาสามารถทำหน้าที่ได้ทั้งในตำแหน่งกองหลังตัวกลางหรือเป็นแบ็กขวา ตลอดจนมีความสามารถทั้งในเกมรุกและเกมรับ
เขาเริ่มเป็นนักฟุตบอลระดับอาชีพในบ้านเกิดของเขาร่วมกับสโมสรฟุตบอลมอนาโก ตลอดจนได้ลงแข่งในลีกสูงสุดที่ประเทศฝรั่งเศส, อิตาลี และสเปนมานานกว่า 15 ฤดูกาล โดยทำผลงานได้อย่างโดดเด่นในลีกเซเรียอาร่วมกับทั้งสโมสรฟุตบอลปาร์มาและยูเวนตุส ก่อนที่จะจบอาชีพค้าแข้งกับสโมสรฟุตบอลบาร์เซโลนา ส่วนการทำหน้าที่ร่วมกับทีมชาติฝรั่งเศส ตูว์รามเป็นนักฟุตบอลคนสำคัญของทีมที่คว้าแชมป์ฟุตบอลโลก 1998 นอกจากนั้น ทีมของเขายังคว้าแชมป์ฟุตบอลชิงแชมป์แห่งชาติยุโรป 2000 และเขาช่วยให้ทีมชาติฝรั่งเศสได้รองแชมป์ฟุตบอลโลก 2006 ทั้งนี้ ตูว์รามเป็นนักฟุตบอลที่ติดทีมชาติมากที่สุดในประวัติศาสตร์ของฟุตบอลทีมชาติฝรั่งเศส โดยลงแข่ง 142 นัดระหว่าง ค.ศ. 1994 ถึง 2008 จนกระทั่งอูว์โก โยริส ทำสถิติเหนือกว่าใน ค.ศ. 2022
ตูว์รามได้รับการขนานนามว่าเป็นบุคคลที่ "ขยัน" นอกสนาม ครั้นใน ค.ศ. 2010 เขาได้เป็นทูตของกองทุนเพื่อเด็กแห่งสหประชาชาติ และโดดเด่นด้านความคิดริเริ่มของเขาในการต่อสู้กับอคติทางเชื้อชาติ
ชีวิตในวัยเด็ก.
ตูว์รามเกิดที่กัวเดอลุปในเฟรนช์เวสต์อินดีส กระทั่งครอบครัวของเขาย้ายไปอยู่ที่ฝรั่งเศสแผ่นดินใหญ่ใน ค.ศ. 1981
พินัยกรรมประหลาด

"พินัยกรรมประหลาด"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"คอลเลียร์"ในสหรัฐอเมริกาในเดือนตุลาคม ค.ศ. 1924 และตีพิมพ์ใน"นิตยสารสแตรนด์"ในสหราชอาณาจักรในเดือนมกราคม ค.ศ. 1925 เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927
ตามคำบรรยายเปิดเรื่องของหมอวัตสัน เรื่องราวนี้เกิดขึ้นใน "วันสิ้นเดือนมิถุนายน 1902...เดือนเดียวกับที่โฮมส์ไม่ยอมรับพระราชทานบรรดาศักดิ์ในผลงานที่อาจปรากฏเป็นเรื่องราวขึ้นสักวันหนึ่งก็ได้" ซึ่งเทียบได้กับการรับพระราชทานยศอัศวินของอาร์เธอร์ โคนัน ดอยล์ในช่วงเวลาเดียวกัน
ประวัติการตีพิมพ์.
"พินัยกรรมประหลาด" ตีพิมพ์ครั้งแรกในนิตยสาร"คอลเลียร์"ในสหรัฐอเมริกาในวันที่ 25 ตุลาคม ค.ศ. 1924 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนมกราคม ค.ศ. 1925 ในนิตยสาร"คอลเลียร์"มีภาพวาดประกอบเนื้อเรื่อง 3 ภาพวาดโดยจอห์น ริชาร์ด ฟลานาแกน ใน"นิตยสารสแตรนด์"มีภาพวาดประกอบเนื้อเรื่อง 5 ภาพวาดโดยโฮเวิร์ด เค. เอคล็อก เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
ชิวัลรี (วิดีโอเกม พ.ศ. 2526)

ชิวัลรี  เป็นวิดีโอเกมแอ็กชันเล่นตามบทบาทที่เขียนโดยริชาร์ด เฮฟเตอร์, สตีฟ เวิร์ธธิงตัน และเจนี เวิร์ธธิงตัน สำหรับแอปเปิล II ซึ่งเผยแพร่ใน ค.ศ. 1983 โดยวีกลีรีดเดอร์แฟมิลีซอฟต์แวร์
รูปแบบการเล่น.
พระราชาถูกอัศวินดำจับพระองค์ไป และผู้เล่นจะต้องเดินทางไปยังปราสาทของอัศวินดำและนำพระองค์กลับมา
เกมดังกล่าวเป็นการผสมผสานระหว่างเกมกระดาน (แม้ว่าตัวกระดานจะไม่แสดงอยู่ในเกมก็ตาม) และเกมแอ็กชัน ส่วนจำนวนผู้เล่นสามารถเล่นได้สูงสุดสี่คน แต่ต้องรอถึงตาของพวกเขาจึงจะดำเนินการ โดยในแต่ละตา คอมพิวเตอร์จะ "ทอยลูกเต๋า" หรือ "หมุนวงล้อ" เพื่อสุ่มให้ตัวละครเคลื่อนที่หนึ่ง, สอง หรือสามช่อง ตัวอย่างเช่น ในการทอยหรือหมุนครั้งแรก ผู้เล่นแต่ละคนจะจบลงที่การพบปะของนักธนู (Archers' Meet), เนินกลิ้ง (Rolling Hill) หรือโรงสี (Mill) และในแต่ละช่องกระดาน ตัวละครดังกล่าวจะถูกนำเสนอด้วยการเล่าเรื่อง, ตัวเลือก หรือมินิเกมแอ็กชัน รวมถึงตัวเลือกหรือไอเทมที่ได้รับมาก่อนหน้านี้บนกระดานอาจส่งผลต่อการเล่นในไทล์ต่อ ๆ ไป
การตอบรับ.
จอห์นนี วิลสัน ได้เขียนบทวิจารณ์โปรแกรมดังกล่าวสำหรับนิตยสาร"คอมพิวเตอร์เกมมิงเวิลด์" และระบุว่า ""ชิวัลรี"เป็นเกมสำหรับครอบครัวที่น่ารื่นรมย์ แน่นอนว่าสำหรับเกมคอมพิวเตอร์สำหรับผู้ใหญ่ส่วนใหญ่แล้ว ชีวิตคือเกมกระดานสำหรับผู้ใหญ่ ซึ่งเรียบง่ายมาก ถึงกระนั้น นี่คือเกมที่นำเสนอความท้าทายที่น่าสนใจสำหรับผู้ใหญ่และเด็ก"
รัฐบาลชั่วคราวอิหร่าน

รัฐบาลชั่วคราวอิหร่าน  เป็นรัฐบาลชุดแรกที่จัดตั้งขึ้นในอิหร่านหลังการปฏิวัติอิหร่าน รัฐบาลนี้นำโดยเมห์ดี บาซาร์แกน หนึ่งในสมาชิกของขบวนการเสรีอิหร่าน, และก่อตั้งตามคำสั่งของอายะตุลลอฮ์ โคมัยนี เมื่อวันที่ 4 กุมภาพันธ์ ค.ศ. 1979 ตั้งแต่วันที่ 4 ถึง 11 กุมภาพันธ์ ชาปูร์ บัคเทียร์ นายกรัฐมนตรีคนสุดท้ายของอิหร่านปาห์ลาวี อ้างตัวว่าเป็นนายกรัฐมนตรีที่ชอบด้วยกฎหมาย โดยบัคเทียร์หนีไปเมื่อวันที่ 11 กุมภาพันธ์ เมห์ดี บาซาร์กันเป็นนายกรัฐมนตรีของรัฐบาลชั่วคราวและเสนอคณะรัฐมนตรี 7 คนเมื่อวันที่ 14 กุมภาพันธ์ ค.ศ. 1979 เอบราฮิม ยัซดีได้รับเลือกเป็นรัฐมนตรีต่างประเทศ
รัฐธรรมนูญของสาธารณรัฐอิสลามอิหร่านได้รับการรับรองโดยการลงประชามติเมื่อวันที่ 24 ตุลาคม ค.ศ. 1979 ก่อนที่จะมีผลใช้บังคับในวันที่ 3 ธันวาคม ค.ศ. 1979 รัฐบาลได้สิ้นสุดลงเมื่อวันที่ 6 พฤศจิกายนไม่นานหลังจากการเข้ายึดสถานทูตสหรัฐ จากนั้นสภาปฏิวัติอิสลามก็ขึ้นมาปกครองประเทศ จนกระทั่งมีการจัดตั้งสภาที่ปรึกษาอิสลามชุดแรกเมื่อวันที่ 12 สิงหาคม ค.ศ. 1980 บาซาร์กันได้รับเลือกเข้าสู่สภาที่ปรึกษาอิสลามชุดแรกที่เป็นตัวแทนจากเตหะราน
ลุยจี รีวา

ลุยจี "จีจี" รีวา (7 พฤศจิกายน 1944 – 22 มกราคม 2024) เป็นอดีตนักฟุตบอลอาชีพชาวอิตาลีซึ่งเล่นในตำแหน่งกองหน้าตัวกลาง
ถือเป็น 1 ในผู้เล่นที่เก่งที่สุดในรุ่นของเขา และ 1 ในกองหน้าที่ยิ่งใหญ่ที่สุดตลอดกาล รีวามีสถิติการทำประตูที่น่าทึ่งให้กับคัลยารี เท้าซ้ายอันทรงพลัง ลูกกลางอากาศ ความเร็ว ความแข็งแกร่ง และสายตาในการทำประตูทำให้จันนี เบรรา นักข่าวชาวอิตาลี ตั้งฉายาให้เขาว่า "ฟ้าคำราม"  นอกเหนือจากฤดูกาลเปิดตัวกับเลญญาโนแล้ว รีวายังอยู่กับสโมสรจากเกาะซาร์ดิเนียตลอดอาชีพของเขาจนกระทั่งแขวนสตั๊ด เขาช่วยให้คัลยารีเลื่อนชั้นสู่เซเรียอาเป็นครั้งแรกในปี 1964 และต่อมาเขาพาสโมสรคว้าแชมป์เซเรียอาเพียงสมัยเดียวในฤดูกาล 1969–70
ในระดับทีมชาติ รีวาคว้าแชมป์ยูโร 1968 และรองชนะเลิศในฟุตบอลโลกปี 1970 ร่วมกับทีมชาติอิตาลี เขายังมีส่วนร่วมกับทีมชาติอิตาลีในฟุตบอลโลกปี 1974 ด้วยผลงาน 35 ประตูจากการลงเล่น 42 นัด (ในการแข่งขันอย่างเป็นทางการทั้งหมด) ระหว่างปี 1965 ถึง 1974 เขาเป็นผู้ทำประตูสูงสุดตลอดกาลของทีมชาติอิตาลี
หลังจากแขวนสตั๊ดในปี 1976 รีวาดำรงตำแหน่งประธานสโมสรของคัลยารีช่วงสั้น ๆ ระหว่างฤดูกาล 1986–87 และต่อมาเป็นผู้จัดการทีมและผู้อำนวยการทีมชาติอิตาลี ตั้งแต่ปี 1988 ถึง 2013
คอสโตรมา

คอสโตรมา ( เป็นเมืองและศูนย์กลางการปกครองของแคว้นคอสโตรมา สหพันธรัฐรัสเซีย เป็นส่วนหนึ่งของวงแหวนทองคำของเมืองต่าง ๆ ในประเทศรัสเซีย ตั้งอยู่ที่จุดบรรจบกันของแม่น้ำวอลกา และ คอสโตรมา เมืองนี้มีประชากร ดังนี้ #เปลี่ยนทาง ; #เปลี่ยนทาง ; #เปลี่ยนทาง 
ภูมิศาสตร์.
เมืองนี้ตั้งอยู่ที่จุดบรรจบของแม่น้ำวอลกาและคอสโตรมา
ภูมิอากาศ.
คอสโตรมามีภูมิอากาศแบบภาคพื้นทวีป (เคิปเปน "Dfb") มีฤดูหนาวที่หนาวจัดยาวนานและมีฤดูร้อนที่อบอุ่นสั้น ๆ
สถาบันเพศวิทยา

สถาบันเพศวิทยา  เป็นมูลนิธิไม่แสวงหากำไรในประเทศเยอรมนี มีที่ตั้งอยู่ในกรุงเบอร์ลิน ก่อตั้งขึ้นในปี 1919 หลังสงครามโลกครั้งที่หนึ่ง ถือเป็นสถาบันวิจัยเพศวิทยาแห่งแรกของโลก และถูกยุบในปี 1933 เมื่อพรรคนาซีเรืองอำนาจ 
ผู้อำนวยการสถาบันคือนายแพทย์มัคนุส เฮียร์ชเฟ็ลด์ (Magnus Hirschfeld) ซึ่งเป็นผู้นำการรณรงค์ในประเด็นก้าวหน้าและสมเหตุผลสำหรับกลุ่มผู้มีความหลากหลายทางเพศตั้งแต่ปี 1897 อย่างไรก็ตาม การก่อตั้งสถาบันแห่งนี้ทำให้เฮียร์ชเฟ็ลด์ตกเป็นเป้าโจมตีจากกลุ่มขวาจัดในเยอรมนี
สถาบันเพศวิทยาเป็นองค์กรผู้บุกเบิกการวิจัยและการรักษาเกี่ยวกับเพศสภาพทางกาย และเพศสภาพทางใจ อันได้แก่ เกย์, กะเทย และผู้ข้ามเพศ นอกจากนี้ยังให้บริการอื่นแก่สาธารณชนด้วย เช่น การรักษาโรคติดสุรา การตรวจสูติศาสตร์ การรักษากามโรค การให้คำปรึกษาชีวิตสมรส ฯลฯ เป็นต้น
กุมภาพันธ์ 1933 หลังการเสื่อมอำนาจของผู้นำเอ็สอาอย่างแอ็นสท์ เริห์ม (ผู้เป็นชาวรักร่วมเพศ) พรรคนาซีก็เริ่มกวาดล้างสโมสรเกย์ในเบอร์ลิน ห้ามออกสื่อสิ่งพิมพ์ และห้ามดำเนินกิจกรรมของกลุ่มเกย์ ส่งผลให้หลายคนตัดสินใจหนีออกจากประเทศ ในเดือนมีนาคม 1933 นักกฎหมายของสถาบันก็ถูกส่งตัวเข้าค่ายกักกันและถูกทรมาน ทางด้านนายแพทย์เฮียร์ชเฟ็ลด์ลี้ภัยไปอยู่สวิตเซอร์แลนด์ เอกสารและหนังสือทั้งหมดนับหมื่นเล่มในห้องสมุดของสมาคมก็ถูกนำไปเผาทำลาย รายชื่อผู้มีความหลากหลายทางเพศถูกยึดโดยเจ้าหน้าที่
เซอร์กุท

เซอร์กุท (#เปลี่ยนทาง , ; คันตี: Сәрханӆ, "Sərhanł, Сө̆ркут, sörkut") เป็นเมืองในเขตปกครองตนเองคันตี-มันซี–ยูกรา สหพันธรัฐรัสเซีย ซึ่งตั้งอยู่บนแม่น้ำออบใกล้กับจุดแยกกับแม่น้ำอิร์ติช เป็นหนึ่งในไม่กี่เมืองในประเทศรัสเซียที่มีขนาดใหญ่กว่าเมืองหลวงหรือเมืองศูนย์กลางการปกครองของหน่วยองค์ประกอบ ในแง่ของจำนวนประชากร กิจกรรมทางเศรษฐกิจ และการเดินทางของนักท่องเที่ยว ประชากรตามการสำรวจสำมะโนประชากรรัสเซียสี่ครั้งล่าสุดมีดังนี้ #เปลี่ยนทาง ; #เปลี่ยนทาง ; #เปลี่ยนทาง 
ประชากร.
ในปี ค.ศ. 2021 องค์ประกอบทางชาติพันธุ์ของเซอร์กุทมีดังนี้
โนวีอูเรนกอย

โนวีอูเรนกอย  เป็นเมืองในเขตปกครองตนเองยามาโล-เนเนตส์ สหพันธรัฐรัสเซีย มีจำนวนประชากรดังนี้ #เปลี่ยนทาง ; #เปลี่ยนทาง ; #เปลี่ยนทาง เป็นเมืองที่ใหญ่ที่สุดในเขตปกครองตนเอง
ภูมิอากาศ.
ธรรมชาติ.
โนวีอูเรนกอยมี ภูมิอากาศกึ่งอาร์กติก (การแบ่งเขตภูมิอากาศแบบเคิพเพิน "Dfc") ฤดูหนาวจะหนาวจัดและยาวนาน โดยมีอุณหภูมิเฉลี่ยตั้งแต่ ถึง ในเดือนมกราคม ในขณะที่ฤดูร้อนมีอากาศอบอุ่นที่ค่อนข้างเย็นและสั้น โดยมีอุณหภูมิเฉลี่ยตั้งแต่ ถึง ในเดือนกรกฎาคม มีปริมาณน้ำฝนอยู่ในระดับปานกลาง และในฤดูร้อนมีปริมาณค่อนข้างสูงกว่าช่วงเวลาอื่น ๆ ของปี
กีฬาสเกตลีลาในโอลิมปิกเยาวชนฤดูหนาว 2024 – บุคคลหญิง

กีฬาสเกตลีลาในโอลิมปิกเยาวชนฤดูหนาว 2024 – บุคคลหญิง เป็นการแข่งขันกีฬาสเกตลีลาหนึ่งในห้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 28 และ 30 มกราคม ค.ศ. 2024 ที่สนามคังนึงไอซ์อารีน่า
ผลการแข่งขัน.
ชอร์ตโปรแกรม.
ชอร์ตโปรแกรมจะจัดขึ้นในวันที่ 28 มกราคม เวลา 16:10 น.
ฟรีสเกต.
การแข่งขันสเก็ตฟรีจะจัดขึ้นในวันที่ 30 มกราคม เวลา 14:30 น.
กีฬาสเกตลีลาในโอลิมปิกเยาวชนฤดูหนาว 2024 – บุคคลชาย

กีฬาสเกตลีลาในโอลิมปิกเยาวชนฤดูหนาว 2024 – บุคคลชาย เป็นการแข่งขันกีฬาสเกตลีลาหนึ่งในห้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 27 และ 29 มกราคม ค.ศ. 2024 ที่สนามคังนึงไอซ์อารีน่า
ผลการแข่งขัน.
ชอร์ตโปรแกรม.
ชอร์ตโปรแกรมจะจัดขึ้นในวันที่ 27 มกราคม เวลา 16:00 น.
ฟรีสเกต.
การแข่งขันสเก็ตฟรีจะจัดขึ้นในวันที่ 29 มกราคม เวลา 14:00 น.
กีฬาสเกตลีลาในโอลิมปิกเยาวชนฤดูหนาว 2024 – คู่ผสม

กีฬาสเกตลีลาในโอลิมปิกเยาวชนฤดูหนาว 2024 – คู่ผสม เป็นการแข่งขันกีฬาสเกตลีลาหนึ่งในห้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 27 และ 29 มกราคม ค.ศ. 2024 ที่สนามคังนึงไอซ์อารีน่า
ผลการแข่งขัน.
ชอร์ตโปรแกรม.
ชอร์ตโปรแกรมจะจัดขึ้นในวันที่ 27 มกราคม เวลา 13:30 น.
ฟรีสเกต.
การแข่งขันสเก็ตฟรีจะจัดขึ้นในวันที่ 29 มกราคม เวลา 11:30 น.
จังหวัดพังงาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดพังงา พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดพังงา).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:75.46%; overflow:hidden">  </td>
<td colspan="2" style="padding-left:0.4em;padding-right:0.4em" align="right">75.46%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:13.72%; overflow:hidden">  </td>
<td colspan="2" style="padding-left:0.4em;padding-right:0.4em" align="right">13.72%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">10.82%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขต 1.
เขตการเลือกตั้งที่ 1 ประกอบด้วย อำเภอเมืองพังงา, อำเภอตะกั่วทุ่ง, อำเภอทับปุด และอำเภอเกาะยาว
เขต 2.
เขตเลือกตั้งที่ 2 ประกอบด้วย อำเภอท้ายเหมือง, อำเภอตะกั่วป่า, อำเภอกะปง และอำเภอคุระบุรี
ผึ้งน้อยหัวใจบิ๊ก

ผึ้งน้อยหัวใจบิ๊ก  เป็นภาพยนตร์แอนิเมชันอเมริกันที่ออกฉายในปี พ.ศ. 2550 ผลิตโดย ดรีมเวิกส์แอนิเมชัน กำกับโดย ไซมอน เจ. สมิธ และสตีฟ ฮิคเนอร์ และแสดงนำโดย เจอร์รี ไซน์เฟลด์, เรเน เซลเวเกอร์, แมททิว บรอเดริก, จอห์น กูดแมน, แพทริก วอร์เบอร์ตัน และคริส ร็อก
การตอบรับ.
รอตเทนโทเมโทส์รายงานว่าร้อยละ 50 ของผู้วิจารณ์ 173 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.6 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 34 คน
เท็ตสึยะ ไนโตะ

เท็ตสึยะ ไนโตะ #เปลี่ยนทาง เป็นนักมวยปล้ำอาชีพชาวญี่ปุ่นที่เซ็นสัญญากับ New Japan Pro-Wrestling (NJPW) ซึ่งเขาเป็นผู้นำของกลุ่ม Los Ingobernables de Japón เขาเป็นแชมป์โลกรุ่นเฮฟวี่เวต IWGP
ไนโตะเริ่มฝึกอาชีพมวยปล้ำอาชีพในปี 2000 โดยเริ่มแรกภายใต้ Animal Hamaguchi ก่อนที่จะเข้าร่วม NJPW ในปี 2004 ซึ่งเขาได้รับการฝึกอบรมเพิ่มเติม เขาเป็นอดีตแชมป์ NEVER Openweight และเป็นอดีตแชมป์แท็กทีม IWGP และแชมป์แท็กทีมรุ่นจูเนียร์เฮฟวี่เวต IWGP ร่วมกับอดีตหุ้นส่วน No Limit ยูจิโระ ทากาฮาชิ นอกจากนี้เขายังครองได้ไม่นานในฐานะแชมป์แท็กทีม IWGP ร่วมกับซานาดะ นอกจากนี้ยังเป็นผู้ชนะ G1 Climax รุ่นปี 2013, 2017 และ 2023 ซึ่งเป็นทัวร์นาเมนต์เดี่ยวชั้นนำของ NJPW และของ New Japan Cup ปี 2016
โตเกียวสปอร์ตได้ยกย่องให้เขาเป็นหนึ่งในนักมวยปล้ำที่ได้รับความนิยมและยิ่งใหญ่ที่สุดในประวัติศาสตร์ของ NJPW โดยมอบรางวัล MVP Award แก่ไนโตะซึ่งเป็นรางวัลเกียรติยศสูงสุดของสิ่งพิมพ์ในปี 2016, 2017, 2020 และ 2023 ในปี 2020 เขากลายเป็นบุคคลแรกที่ถือทั้ง IWGP Heavyweight และ Intercontinental Championship ในเวลาเดียวกัน โดยทำได้สำเร็จสองครั้ง กลายเป็นแชมป์ IWGP Heavyweight สามครั้ง และสร้างสถิติแชมป์ IWGP Intercontinental หกสมัย นอกจากนี้ เขายังเป็นเพียงคนเดียวที่ได้คว้าแชมป์ทั้งสองเส้นกลับคืนมา โดยทำได้ที่ Summer Struggle ใน Jingu
ชีวิตส่วนตัว.
ไนโตะเป็นแฟนของทีมเบสบอลฮิโรชิมา โทโย คาร์ป และปล้ำแดงซึ่งเป็นสีหลักของทีมตลอดอาชีพการงานของเขา และแฟนๆ ของทีมก็รู้จักร้องเพลงประกอบมวยปล้ำของเขาเพื่อร้องเพลงสรรเสริญฮิโรชิมา โดยเกิดที่โตเกียว เดิมทีไนโตะสนับสนุนทีม Yomiuri Giants ในท้องถิ่น แต่ได้เปลี่ยนทีมในปี 1990 หลังจาก Tatsunori Hara เกษียณอายุ ในปี 2017 ไนโตะร่วมมือกับ Hiroshima Toyo Carp ในการผลิตเสื้อเชิ้ต
การเยาะเย้ยอันเป็นเอกลักษณ์ของไนโตะ ซึ่งเขาเบิกตากว้างด้วยนิ้วหัวแม่มือและนิ้วชี้เรียกว่า "Abre los Ojos" ("เปิดตาของคุณ") ไนโตะเกิดเรื่องล้อเลียนขึ้นในปี 2009 ระหว่างการเดินทางท่องเที่ยวในเม็กซิโก ซึ่งแฟนๆ ในพื้นที่ต่างส่งเสียงเยาะเย้ยเหยียดเชื้อชาติใส่เขาเพราะสายตาที่แคบของเขา การเยาะเย้ยดังกล่าวยังถูกใช้โดยนักเบสบอล Shinnosuke Ogasawara และ Yuki Kashiwagi จากวงไอดอล AKB48
หมายเหตุ.
<templatestyles src="Reflist/styles.css" />
พิพิธภัณฑ์ศิลปะโนมูระ

พิพิธภัณฑ์ศิลปะโนมูระ (; โรมาจิ: "Nomura Bijutsukan") เปิดใกล้กับวัดนันเซ็นจิในนครเกียวโต ประเทศญี่ปุ่นในปี พ.ศ. 2527 มีลักษณะเป็นอาคารรูปแบบ"ซูกิยะ" มีห้องจัดนิทรรศการ 2 ห้องและยังมี"ชาชิตสึ" (ห้องน้ำชา) สิ่งสะสมในพิพิธภัณฑ์รวบรวมขึ้นโดยนักการเงินโทกูชิจิ โนมูระ รุ่นที่สอง ประกอบด้วยผลงานศิลปะราว 1,700 ชิ้น (จิตรกรรม, งานอักษรวิจิตร, หน้ากากละครโน, เครื่องแต่งกายละครโน และอุปกรณ์ชงชา) รวมถึงทรัพย์สินทางวัฒนธรรมที่สำคัญ 7 ชิ้นและวัตถุทางศิลปะที่สำคัญ 9 ชิ้น
ทรัพย์สินทางวัฒนธรรมที่สำคัญ.
ทรัพย์สินทางวัฒนธรรมที่สำคัญ 7 ชิ้นของพิพิธภัณฑ์ ได้แก่ "พายุ" โดยเซ็ซซง ชูเก, คิ โนะ โทโมโนริจากชุดสามสิบหกเซียนกวีซึ่งเดิมอยู่ในของสะสมซาตาเกะ งานอักษรวิจิตผลงานของคิ โนะ สึรายูกิ, เซเซ็ตสึ โชโจ, และ ชูโฮ เมียวโจ , รวมบทกวี "ซานูกิ โนะ นีวโดชู" และกล่องใส่หน้ากากละครโนพร้อมภาพมากิเอะของนกหัวโต
เมลคีเซเดค

ในคัมภีร์ไบเบิล เมลคีเซเดค (, , 'กษัตริย์ผู้ชอบธรรม' หรือ 'กษัตริย์ของเราเป็นผู้ชอบธรรม') เป็นกษัตริย์ของเซเลมและปุโรหิตของพระเจ้าผู้สูงสุด  ถูกกล่าวถึงครั้งแรกในปฐมกาล 14:18–20 เมื่อพระองค์นำขนมปังกับเหล้าองุ่นมาให้อับราม (อับราฮัม) และทรงอวยพรให้อับรามและพระเจ้าผู้สูงสุด
คัมภีร์ฮีบรู.
ปฐมกาล 14.
เรื่องเล่าของปฐมกาล 14 เป็นส่วนหนึ่งของของเรื่องราวขนาดยาวที่เล่าเรื่องการที่อับรามกลับมาจากการเอาชนะกษัตริย์เคโดร์ลาโอเมอร์และพบกับเบ-รากษัตริย์ของเมืองโสโดม มีความกล่าวถึงเมลคีเซเดคว่า:
<templatestyles src="แม่แบบ:คำพูด/style.css" />เมลคีเซเดคผู้เป็นทั้งกษัตริย์ซาเลมและปุโรหิตของพระเจ้าผู้สูงสุด ก็นำขนมปังกับเหล้าองุ่นมาให้ แล้วอวยพรท่าน กล่าวว่า "ขอให้อับรามรับพรจากพระเจ้าผู้สูงสุด ผู้ทรงสร้างฟ้าสวรรค์และแผ่นดินโลก ขอพระเกียรติเป็นของพระเจ้าผู้สูงสุด ผู้ทรงมอบศัตรูทั้งหลายไว้ในมือของท่าน”
เขตผู้ว่าการเบสซาเรเบีย

เขตผู้ว่าการเบสซาเรเบียเป็นจังหวัด (เขตผู้ว่าการ) ของจักรวรรดิรัสเซียโดยมีศูนย์กลางการบริหารอยู่ที่คิชิเนฟ (ปัจจุบันคือ คีชีเนา) ประกอบด้วยพื้นที่ และมีประชากร 1,935,412 คน เขตผู้ว่าการเบสซาราเบียมีพรมแดนติดกับเขตผู้ว่าการโปโดเลียทางทิศเหนือ เขตผู้ว่าการเฮียร์ซอนทางทิศตะวันออก ทะเลดำทางทิศใต้ โรมาเนียทางทิศตะวันตก และออสเตรียทางตะวันตกเฉียงเหนือ โดยอยู่ในพื้นที่ส่วนใหญ่ของมอลโดวาในปัจจุบัน และบางส่วนของแคว้นแชร์นิวตซีและแคว้นออแดซาของยูเครน
ดินแดนนี้รวมถึงพื้นที่ทางตะวันออกของมอลเดเวียพร้อมกับดินแดนใกล้เคียงที่เคยถูกปกครองโดยจักรวรรดิออตโตมันซึ่งรัสเซียผนวกหลังจากสนธิสัญญาบูคาเรสต์ภายหลังสงครามรัสเซีย-ตุรกี (ค.ศ. 1806–1812) และเขตผู้ว่าการถูกยุบในปี ค.ศ. 1917 ด้วยการก่อตั้งสาธารณรัฐประชาธิปไตยมอลเดเวียในเดือนธันวาคม ค.ศ. 1917 ต่อมาได้รวมตัวกับโรมาเนียในเดือนเมษายน ค.ศ. 1918
ประมาณ 65% ของอาณาเขตของเขตผู้ว่าการเดิมปัจจุบันเป็นของสาธารณรัฐมอลโดวา (รวมถึงทรานส์นีสเตรีย) และอีกประมาณ 35% เป็นของประเทศยูเครน
เมืองลี้ภัย

เมืองลี้ภัย ("‘ārê ha-miqlāṭ") เป็นเมืองของชาวเลวี 6 เมืองในอาณาจักรอิสราเอลและในอาณาจักรยูดาห์ ซึ่งผู้กระทำความผิดฐานฆ่าคนตายโดยไม่เจตนาสามารถเรียกร้องสิทธิให้ที่ลี้ภัยได้ ไมโมนิเดสกล่าวว่าเมืองลี้ภัยมีทั้งหมด 48 เมืองของชาวเลวี โดยอ้างจากวรรณกรรมทาลมูด ภายนอกของเมืองลี้ภัยเหล่านี้ บทบัญญัติอนุญาตให้สามารถแก้แค้นแทนโลหิตต่อผู้กระทำผิดได้ คัมภีร์ไบเบิลระบุชื่อเมือง 6 เมืองที่เป็นเมืองลี้ภัยได้แก่ โกลาน, ราโมท และเบเซอร์ ที่อยู่ทางฝั่งตะวันออก (ฝั่งซ้าย) ของแม่น้ำจอร์แดน และเคเดช, เชเคม และเฮโบรน ที่อยู่ทางฝั่งตะวันตก (ฝั่งขวา)
บทบัญญัติในคัมภัร์ไบเบิล.
ในหนังสือกันดารวิถี.
ในหนังสือกันดารวิถี บทบัญญัติที่เกี่ยวข้องเมืองลี้ภัยระบุว่า เมื่อผู้กระทำผิดขอลี้ภัย ผู้นั้นจะถูกนำออกจากเมืองและเข้ารับการพิจารณาคดี หากการพิจารณาคดีตัดสินว่าผู้ต้องหาไม่มีความผิดฐานฆ่าคน คนผู้นั้นก็จะได้กลับไปได้รับการคุ้มครองในเมืองลี้ภัยที่เขาหลบหนีไปนั้น บทบัญญัตินี้ถือว่าเงินค่าไถ่เป็นสิ่งที่ไม่ได้รับการยอมรับให้ใช้เป็นสิ่งชดเชยการก่ออาชญากรรม โดยยืนยันว่าการชดเชยทำได้โดยเลือดของฆาตกรเท่านั้น
หนังสือกันดารวิถีระบุว่าผู้กระทำผิดต้องอยู่เขตเมืองลี้ภัยจนกระทั่งมหาปุโรหิตถึงแก่กรรม เมื่อนั้นผู้กระทำผิดจึงจะสามารถออกจากเมืองกลับไปบ้านได้โดยไม่ต้องกลัวอะไรอีก
ในหนังสือเฉลยธรรมบัญญัติ.
ในฉากของหนังสือเฉลยธรรมบัญญัติ ชาวอิสราเอลได้ยึดครองหลายอาณาจักรบนฝั่งตะวันออกของแม่น้ำจอร์แดนและใกล้จะได้เข้าไปในดินแดนคานาอัน ณ เวลานั้น โมเสสได้แยกเมืองลี้ภัย 3 เมืองบนฝั่งตะวันออกออกมา ต่อมาได้กำหนดเมืองลี้ภัย 3 เมืองในดินแดนคานาอันเมื่อถูกยึดครองแล้ว และตั้งเพิ่มเติมอีก 3 เมือง 'ถ้าพระยาห์เวห์พระเจ้าของท่านทรงขยายอาณาเขตของท่าน' ดังนั้น จำนวนเมืองลี้ภัยทั้งหมดควรจะมากถึง 9 เมือง
วัดนางชำ

วัดนางชำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองขนาก อำเภอวิเศษชัยชาญ จังหวัดอ่างทอง ปัจจุบันมีพระมหาไพฑูรย์ จันทโก เป็นเจ้าอาวาส
วัดนางชำสร้างขึ้นตั้งแต่ 15 เมษายน พ.ศ. 2380 จากคำบอกเล่าสืบต่อกันมาว่า ตรงที่สร้างวัดนี้เป็นท้ายคลองมีคลองแยกอีกคลองหนึ่ง เมื่อน้ำไหลผ่านนานเข้าทำให้เกิดมูลทรายทับถมมากขึ้นเกิดเป็นที่ดอน ที่คลองนี้มีแม่ค้าลอยเรือมาติดปักหลักอยู่ เป็นแม่ค้าขายของชำ อาศัยอยู่หลับนอนบนเรือที่คลองนี้ ต่อมาได้จัดสร้างวัดขึ้นตรงมูลทรายนี้ และเรียกว่า วัดนิทราแม่ค้าชำ และได้เปลี่ยนเป็น "วัดนางชำ" ในภายหลังได้รับพระราชทานวิสุงคามสีมาวันที่ 1 เมษายน พ.ศ. 2394 
ทางวัดได้สร้างพระพุทธรูปขนาดใหญ่จำนวน109 องค์รอบอุโบสถ เพื่อใช้เก็บอัฐิแทนเจดีย์ มีพระพุทธรูปขนาดใหญ่ปางมารวิชัย หน้าตักกว้าง 1.50 เมตร สูง 2 เมตร สีเหลืองทอง กว่า 100 องค์ ฐานองค์พระ มีบัวล้อมรอบ ตั้งประดิษฐานอยู่โดยรอบอุโบสถ
101 ไอ้จุดมหาสนุก

101 ไอ้จุดมหาสนุก  เป็นภาพยนตร์อเมริกันแนวผจญภัยตลกขบขัน ฉายเมื่อปี ค.ศ. 1996 ของวอลต์ดิสนีย์พิกเชอส์ เนื้อเรื่องสร้างจากนวนิยาย "ขบวนการหมาจุด" ของโดดี สมิธ และการ์ตูน "ทรามวัยกับไอ้ด่าง" ของดิสนีย์สตีเฟน เฮเรก กำกับ และ เกลนน์ โคลส นำแสดง
เอซาว

เอซาว (#เปลี่ยนทาง , ISO 259-3 "ʕeśaw"; "Ēsaû"; ; "‘Īsaw"; มีความหมายว่า "ขนดก" หรือ "หยาบ") เป็นบุตรชายคนโตของอิสอัคในคัมภีร์ฮีบรู ถูกกล่าวถึงในหนังสือปฐมกาล และถูกกล่าวถึงโดยผู้เผยพระวจนะน้อยโอบาดีห์ และมาลาคี พันธสัญญาใหม่ของศาสนาคริสต์กล่าวถึงเอซาวในจดหมายของนักบุญเปาโลถึงชาวโรม และจดหมายถึงชาวฮีบรู
ในคัมภีร์ฮีบรู เอซาวเป็นเป็นบรรพบุรุษของชาวเอโดม และเป็นพี่ชายของยาโคบผู้เป็นปฐมบรรพบุรุษของชาวอิสราเอล ยาโคบและเอซาวเป็นบุตรชายของอิสอัคและเรเบคาห์ และเป็นหลายชายของอับราฮัมและซาราห์ เอซาวและยาโคบเป็นพี่น้องฝาแฝดกัน โดยเอซาวเกิดก่อนและยาโคบเกิดที่หลังโดยจับส้นเท้าของเอซาวตามออกมา ขณะเมื่อทั้งสองถือกำเนิดนั้น อิสอัคมีอายุ 60 ปี 
เอซาว "ชาวทุ่ง" ได้กลายเป็นนายพราน ผู้มีลักษณะ "หยาบกร้าน" ทำให้เขาแตกต่างกับน้องชายฝาแฝดของเขา ลักษณะเหล่านี้ได้แก่การมีผิวแดงและขนดกอย่างเห็นได้ชัดเจน ในขณะที่ยาโคบเป็นคนเรียบ ๆ หรือคนง่าย ๆ ขึ้นกับการแปลคำว่า "tam" ในภาษาฮีบรู (ซึ่งยังมีความหมายอีกอย่างว่า "ชายผู้ค่อนข้างสมบูรณ์") สีผิวของยาโคบไม่มีการระบุไว้ ตลอดหนังสือปฐมกาล เอซาวมักถูกยาโคบ (อิสราเอล) น้องชายฝาแฝดของตนเองแย่งตำแหน่ง
อัสไพร์อะแคเดมี

อัสไพร์อะแคเดมี  เป็นสถาบันการกีฬาที่ตั้งอยู่ในอัสไพร์โซน ประเทศกาตาร์ ก่อตั้งขึ้นใน ค.ศ. 2004 โดยมีเป้าหมายในการเที่ยวหาและช่วยพัฒนานักกีฬากาตาร์ ขณะเดียวกันก็ให้การศึกษาระดับมัธยมศึกษาแก่พวกเขาเช่นกัน
ประวัติ.
อัสไพร์อะแคเดมีก่อตั้งขึ้นตามกฤษฎีกาเอมีร์ ฉบับที่ 16 ค.ศ. 2004 ในฐานะหน่วยงานอิสระที่ได้รับทุนสนับสนุนจากรัฐบาล ซึ่งรายงานตรงต่อเอมีร์ เชค ฮะมัด บิน เคาะลีฟะฮ์ อาล ษานี ผ่านทางทายาท ซึ่งคือเชค ตะมีม บิน ฮะมัด อาล ษานี
ต่อมา กฤษฎีกาเอมีร์ ฉบับที่ 1 ค.ศ. 2008 ได้รวมอัสไพร์อะแคเดมีให้เป็นหน่วยธุรกิจเชิงกลยุทธ์ (SBU) เข้าไปในองค์กรแม่แห่งใหม่ของมูลนิธิอัสไพร์โซน และแม้ว่าจะเปลี่ยนจากหน่วยงานรัฐบาลอิสระมาเป็นหน่วยธุรกิจเชิงกลยุทธ์ แต่วัตถุประสงค์และเป้าหมายดั้งเดิมของอัสไพร์อะแคเดมียังคงเหมือนเดิม
เมื่อวันที่ 17 พฤศจิกายน ค.ศ. 2005 เอมีร์ เชค ฮะมัด บิน เคาะลีฟะฮ์ อาล ษานี เจ้าผู้ครองนครได้เป็นประธานในพิธีเปิดอัสไพร์โดม ซึ่งถือเป็นการส่งสัญญาณการประกาศทั่วโลกของอัสไพร์อะแคเดมีในฐานะสถาบันระดับนานาชาติที่มีมาตรฐานสูง ซึ่งในช่วงหลายปีที่ผ่านมาได้รับการยอมรับในระดับสากล
อัสไพร์เป็นเจ้าของทีมจากสเปนคือกุลตูรัลเลโอเนซา และทีมจากเบลเยียมคือคา.อา.เอ็ส. อ็อยเพิน นอกจากนั้น ในเดือนสิงหาคม ค.ศ. 2017 สโมสรฟุตบอลอัตเลติโกอัสตอร์กาจากสเปนได้ประกาศการประสานกับอัสไพร์อะแคเดมี ซึ่งการประสานนี้ทำให้นักฟุตบอลประจำอัสไพร์บางคนได้เข้าร่วมสโมสรดังกล่าว ตลอดจน ณ วันที่ 3 มกราคม ค.ศ. 2018 อัสไพร์ยังมีความร่วมมืออย่างเป็นทางการกับสโมสรฟุตบอลลีดส์ยูไนเต็ดในประเทศอังกฤษ รวมถึงพวกเขายังมีสถาบันสนับสนุนที่ประเทศเซเนกัลในทวีปแอฟริกาอีกเช่นกัน
ส่วนในเดือนมกราคม ค.ศ. 2019 และเดือนมกราคม ค.ศ. 2020 คอมเพลกซ์แห่งนี้ได้เป็นเจ้าภาพจัดการแข่งกระชับมิตรแมตช์พรีเมียร์ลีกคัพ
ในเดือนกันยายน ค.ศ. 2023 อัสไพร์อะแคเดมีและสมาคมฟุตบอลกาตาร์ (QFA) ได้ลงนามข้อตกลงความร่วมมือเพื่อพัฒนาระบบการศึกษาการฝึกสอนและพัฒนาความเชี่ยวชาญร่วมกัน
ความสำเร็จ.
ฟุตบอล.
ใน ค.ศ. 2014 ฟุตบอลทีมชาติกาตาร์ ยู-19 ปี ซึ่งประกอบด้วยนักกีฬานักเรียนของอัสไพร์อะแคเดมีเท่านั้น ได้คว้าแชมป์ฟุตบอลชิงแชมป์เอเชีย รุ่นอายุไม่เกิน 19 ปี ครั้งที่ 38 ที่ประเทศพม่าได้เป็นครั้งแรกในประวัติศาสตร์ของกาตาร์ และด้วยนักหุตบอลของอัสไพร์เดียวกัน ทีมชุดใหญ่สามารถคว้าแชมป์เอเชียนคัพครั้งแรกของประเทศใน ค.ศ. 2019
ลอร์ดชานเซลเลอร์ (แก้ความกำกวม)

ลอร์ดชานเซลเลอร์  หรือ ลอร์ดไฮชานเซลเลอร์  เป็นตำแหน่งข้าราชการการเมืองของประเทศกลุ่มหมู่เกาะบริเตน ซึ่งอาจหมายถึงสิ่งต่อไปนี้
นอกจากนี้ ยังพบตำแหน่งนี้ในประเทศอื่น ๆ นอกกลุ่มประเทศข้างต้น ได้แก่
ในแหล่งข้อมูลภาษาอังกฤษยังพบการแปลตำแหน่งเหล่านี้เป็น Lord Chancellor หรือ Lord High Chancellor ด้วย ได้แก่
วิกิพจนานุกรม มีความหมายของคำว่า: <br>Lord Chancellor
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โทนี มอร์ริสัน

โคลอี แอนโทนี วอฟฟอร์ด มอร์ริสัน  ชื่อเกิด โคลอี อาร์เดเลีย วอฟฟอร์ด (Chloe Ardelia Wofford) (18 กุมภาพันธ์ ค.ศ. 1931 – 5 สิงหาคม ค.ศ. 2019) หรือที่รู้จักในชื่อ โทนี มอร์ริสัน (Toni Morrison) เป็นนักประพันธ์ชาวอเมริกัน นวนิยายเรื่องแรกของเธอเรื่อง "The Bluest Eye" ได้รับการตีพิมพ์ในปี 1970 ส่วนผลงานเรื่อง "Song of Solomon" (1977) ได้รับความสนใจในระดับชาติและได้รับรางวัลเนชันนอลบุกคริติกเซอร์เคิล ต่อมาในปี 1988 มอร์ริสันได้รับรางวัลพูลิตเซอร์สาขานวนิยาย จากเรื่อง "Beloved" (1987) เธอได้ยังได้รับรางวัลโนเบลสาขาวรรณกรรมในปี ค.ศ. 1993
มอร์ริสันเกิดและเติบโตในเมืองลอเรน รัฐโอไฮโอ สำเร็จการศึกษาจากมหาวิทยาลัยฮาวเวิร์ดในปี ค.ศ. 1953 ในระดับปริญญาตรีสาขาภาษาอังกฤษ เธอสำเร็จการศึกษาระดับปริญญาโทสาขาวรรณคดีอเมริกันจากมหาวิทยาลัยคอร์เนลในปี ค.ศ. 1955 ต่อมาในปี ค.ศ. 1957 เธอกลับมาที่มหาวิทยาลัยฮาวเวิร์ด มอร์ริสันได้เป็นบรรณาธิการนิยายหญิงผิวดำคนแรกของสำนักพิมพ์แรนดอมเฮาส์ที่นครนิวยอร์กในช่วงปลายทศวรรษ 1960 เธอเริ่มมีชื่อเสียงในฐานะนักเขียนในช่วงทศวรรษ 1970 และ 1980 นวนิยายเรื่อง "Beloved" ของเธอถูกสร้างเป็นภาพยนตร์ ในปี 1998 ผลงานของมอร์ริสันได้รับการยกย่องในการกล่าวถึงผลกระทบอันร้ายแรงของการเหยียดเชื้อชาติในสหรัฐและประสบการณ์ของชาวอเมริกันผิวดำ
เชร็ค 2

เชร็ค 2  เป็นภาพยนตร์แอนิเมชันอเมริกันที่ออกฉายในปี พ.ศ. 2547 ภาพยนตร์เรื่องนี้เป็นภาพยนตร์ภาคต่อจากภาพยนตร์ "เชร็ค" กำกับโดย แอนดรูว์ อดัมสัน, เคลลี่ แอสเบอรี และคอนราด เวอร์นอน และแสดงนำโดย ไมก์ ไมเยอส์, เอ็ดดี เมอร์ฟี และคาเมรอน ดิแอซ สมทบด้วย อันโตนิโอ บันเดรัส, จูลี แอนดรูส์, จอห์น คลีส, รูเพิร์ต เอเวอเรตต์ และเจนนิเฟอร์ ซอนเดอส์
การตอบรับ.
คำวิจารณ์.
รอตเทนโทเมโทส์รายงานว่าร้อยละ 89 ของผู้วิจารณ์ 239 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.6 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 34 คน ในโอเมเลเต (Omelete) ให้คะแนนเฉลี่ยอยู่ที่ 5
รางวัล.
ภาพยนตร์ได้รับการเสนอชื่อรางวัลออสการ์ สาขาภาพยนตร์แอนิเมชันยอดเยี่ยม
ไทนา - อุมา อเวนทูร่า นา อามาโซนีย

ไทนา - อุมา อเวนทูร่า นา อามาโซนีย  เป็นภาพยนตร์ผจญภัยบราซิลที่ออกฉายในปี พ.ศ. 2543 กำกับโดย ทานีย ลามาร์กา และเซร์ชีอู โบลช และจัดจำหน่ายโดย เออุโรปา ฟิลเมส (Europa Filmes)
ภาพยนตร์ภาคต่อ "ไทนา 2 - อา อเวนทูร่า คอนตินูอา" ปล่อยฉายเมื่อวันที่ 24 ตุลาคม พ.ศ. 2547 และ "ไทนา - อา โอริเจม" ปล่อยฉายเมื่อวันที่ 8 กุมภาพันธ์ พ.ศ. 2556
การตอบรับ.
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 2,9 จาก 5
ตั้งเต

ตั้งเต เป็นการละเล่นชนิดหนึ่งที่ผู้เล่นจะต้องโยนหินหรือวัตถุขนาดเล็กที่รูปร่างคล้ายกัน ลงในตารางที่วาดบนพื้นซึ่งประกอบไปด้วยช่องต่าง ๆ โดยจะมีตัวเลขเขียนอยู่ภายในแต่ละช่อง จากนั้นกระโดดไปตามช่อง แล้วหยิบหินหรือวัตถุที่ผู้เล่นได้โยนลงในช่องตารางไปเมื่อตอนแรก สามารถเล่นหลายคนหรือเล่นเพียงคนเดียวก็ได้
ตารางและกติกา.
ตาราง.
ในการเล่นตั้งเต ขั้นแรกจะต้องจัดเตรียมตารางบนพื้นสำหรับใช้ในการเล่นก่อน โดยอาจใช้วิธีขุดตารางในดิน หรือวาดด้วยชอล์กบนทางเท้า ซึ่งขึ้นอยู่กับพื้นผิวของบริเวณที่ต้องการจะเล่น โดยตารางตั้งเตนี้อาจสร้างแบบถาวรในสถานที่ที่มักจะมีการสร้างสนามเด็กเล่นไว้ อย่างเช่นในโรงเรียนประถม การออกแบบตารางนั้นมีหลายรูปแบบแตกต่างกัน แต่โดยปกติแล้วมักประกอบไปด้วยช่องสี่เหลี่ยมต่อกันยาวเป็นเส้น สลับด้วยช่องสี่เหลี่ยมสองช่องที่อยู่ข้างกัน โดยเดิมทีแล้วจะให้ช่องสุดท้ายในตารางเป็นช่อง "หยุด" หรือช่อง "พัก" เพื่อให้ผู้เล่นหันหลังกลับเพื่อกระโดดย้อนกลับไปช่องเริ่มต้น โดยช่องหยุดนี้อาจเป็นรูปสี่เหลี่ยมจัตุรัส สี่เหลี่ยมผืนผ้า หรือครึ่งวงกลม จากนั้นจึงเขียนตัวเลขเป็นลำดับลงในแต่ละช่องที่ผู้เล่นจะต้องกระโดด
การเล่น.
ผู้เล่นคนแรกจะต้องโยนหินหรืิอวัตถุขนาดเล็กที่รูปร่างคล้ายกัน ลงในช่องสี่เหลี่ยมช่องแรกโดยไม่ให้กลิ้งหรือกระเด็นออกไปจากช่อง และต้องไม่สัมผัสเส้นขอบของช่อง จากนั้นผู้เล่นก็จะต้องกระโดดเขย่งข้ามแต่ละช่องไปเรื่อย ๆ โดยหากมีช่องสี่เหลี่ยมเพียงช่องเดียว ผู้เล่นจะต้องกระโดดเขย่งด้วยขาเพียงข้างเดียวเท่านั้น ยกเว้นช่องแรกที่ใช้ขาทั้งสองข้างได้ และในช่องที่มีสี่เหลี่ยมอยู่ข้างกันสองช่อง ผู้เล่นจะต้องวางขาทั้งสองข้าง โดยให้ข้างซ้ายอยู่ในช่องซ้าย และข้างขวาอยู่ในช่องขวา สำหรับช่อง "หยุด" หรือช่อง "พัก" นั้น ผู้เล่นสามารถกระโดดอย่างไรก็ได้โดยไม่ถือว่าผิดกติกา โดยเมื่อกระโดดลงในช่อง "หยุด" หรือช่อง "พัก" นี้แล้ว ผู้เล่นจะต้องหันหลังกลับและกระโดดย้อนกลับไปเรื่อย ๆ โดยใช้ขาข้างเดียวหรือสองข้างโดยดูจากช่องสี่เหลี่ยมในตาราง ไปยังช่องที่ผู้เล่นโยนหินหรือก้อนวัตถุไว้เมื่อตอนแรก โดยเมื่อมาถึงช่องสุดท้ายก่อนถึงช่องที่โยนหินไว้ ให้หยุดกระโดดที่ช่องนั้น แล้วโน้มตัวลงไปหยิบหินดังกล่าวขึ้นมา จากนั้นจึงค่อยกระโดดข้ามมาที่ช่องนั้น โดยห้ามสัมผัสเส้นขอบหรือเหยียบเข้าไปในช่องที่มีหินของผู้เล่นคนอื่นอยู่
เมื่อเล่นจบแล้ว ผู้เล่นสามารถเล่นรอบถัดไปได้โดยโยนหินลงในช่องที่สอง แล้วเล่นซ้ำด้วยวิธีเดิม
ถ้าผู้เล่นเหยียบเส้นขอบ กระโดดไม่โดนช่อง หรือทรงตัวไม่ได้ ก็จะแพ้ในรอบนั้น และจะต้องเล่นในรอบถัดไปโดยโยนหินลงในช่องที่ตนแพ้และกระโดดต่อโดยเริ่มจากช่องนั้น ผู้เล่นคนแรกที่สามารถกระโดดโดนครบทุกช่องในตารางจะเป็นผู้ชนะ
ถึงแม้ว่าในการเล่นมักจะใช้วิธีหยิบหินขึ้นมา แต่ในอดีต ถ้าผู้เล่นเป็นผู้ชาย มักจะใช้วิธีเตะหินกลับมาในแต่ละช่องในระหว่างที่ผู้เล่นกระโดดกลับมา จากนั้นจึงเตะออกไปจากตาราง
มีอา วัชชิคอฟสกา

มีอา วัชชิคอฟสกา (เกิด 25 ตุลาคม ค.ศ. 1989) เป็นนักแสดงชาวออสเตรเลีย เธอรับบทในละครโทรทัศน์ออสเตรเลียเรื่อง "ออลเซนต์ส" ใน ค.ศ. 2004 ตามด้วยภาพยนตร์สารคดีเรื่อง "ซับเบอร์บานเมย์เฮม" (2006) เธอกลายเป็นที่รู้จักในหมู่ผู้ชมหมู่มากหลังจากผลงานที่ได้รับการวิจารณ์ชื่นชมในละครโทรทัศน์ช่องเอชบีโอ เรื่อง "อินทรีทเมนต์" (2008) เธอได้รับการเสนอชื่อเข้าชิงรางวัลอินดิเพนเดนต์สปิริตอะวอดส์ สาขานักแสดงสมทบหญิงยอดเยี่ยม จากภาพยนตร์เรื่อง "แดตอีฟเวนนิงซัน" (2009)
วัชชิคอฟสกาเป็นที่รู้จักไปทั่วโลกใน ค.ศ. 2010 หลังจากแสดงเป็น อลิซ คิงสลีย์ ในภาพยนตร์ของทิม เบอร์ตันเรื่อง "อลิซในแดนมหัศจรรย์" และกลับมารับบทเดิมในภาคต่อ ค.ศ. 2016 เรื่อง "อลิซ ผจญภัยมหัศจรรย์เมืองกระจก" และปรากฏตัวในภาพยนตร์ดรามาคอมเมดี้เรื่อง "เดอะคิดส์อาร์ออลไรท์"
ชีวิตวัยเด็ก.
วัชชิคอฟสกาเกิดเมื่อวันที่ 25 ตุลาคม ค.ศ. 1989 ที่กรุงแคนเบอร์รา ประเทศออสเตรเลีย
มหาปุโรหิตแห่งอิสราเอล

ในศาสนายูดาห์ มหาปุโรหิตแห่งอิสราเอล หรือ มหาสมณะแห่งอิสราเอล (แอราเมอิก: "Kahana Rabba") เป็นหัวหน้าของปุโรหิตชาวอิสราเอล มีบทบาทพิเศษในการนมัสการที่ดำเนินการในพลับพลาและภายหลังในพระวิหารในกรุงเยรูซาเลม รวมไปถึงในเรื่องที่ไม่ใช่พิธีกรรมด้วย ผู้ดำรงตำแหน่งมหาปุโรหิตต้องสืบเชื้อสายจากอาโรน (มหาปุโรหิตคนแรกในคัมภีร์ไบเบิล) เช่นเดียวกับผู้ดำรงตำแหน่งปุโรหิตคนอื่น ๆ แต่แตกต่างจากปุโรหิตคนอื่น ๆ ตรงที่มหาปุโรหิตต้องปฏิบัติตามบทบัญญัติที่เข้มงวดกว่า สวมเสื้อตำแหน่งของปุโรหิตที่มีลักษณะเฉพาะ และเป็นปุโรหิตเพียงผู้เดียวที่ได้รับอนุญาตให้ประกอบพิธีกรรมบางอย่าง
กาเอตาโน ชีเรอา

กาเอตาโน ชีเรอา (25 พฤษภาคม ค.ศ. 1953 – 3 กันยายน ค.ศ. 1989) เป็นนักฟุตบอลระดับอาชีพชาวอิตาลีที่ได้รับการยกย่องให้เป็นหนึ่งในกองหลังที่ยิ่งใหญ่ที่สุดในยุคของเขา รวมถึงเป็นหนึ่งในกองหลังที่ยิ่งใหญ่ที่สุดตลอดกาล เขาใช้เวลาส่วนใหญ่ในอาชีพของเขาร่วมกับสโมสรฟุตบอลยูเวนตุส
ชีเรอาเป็นหนึ่งในผู้เล่นเพียงหกคนในประวัติศาสตร์ที่คว้าแชมป์ระดับนานาชาติทั้งหมดจากสโมสรฟุตบอลที่ได้รับการยอมรับจากสหภาพสมาคมฟุตบอลยุโรป (ยูฟ่า) และสหพันธ์ฟุตบอลนานาชาติ (ฟีฟ่า) เขายังเป็นหนึ่งในเก้าผู้เล่นในประวัติศาสตร์ฟุตบอลยุโรปที่ชนะการแข่งฟุตบอลรายการสำคัญทั้งสามรายการของยูฟา ซึ่งเป็นผลงานที่เขาทำได้ขณะเป็นนักฟุตบอลสังกัดยูเวนตุส ซึ่งเป็นสโมสรอิตาลีที่เขาใช้เวลาส่วนใหญ่ในอาชีพของเขา นอกเหนือจากสองฤดูกาลกับอาตาลันตา ส่วนในระดับทีมชาติ เขาทำหน้าที่ให้แก่ทีมชาติอิตาลีมานานกว่าทศวรรษ ในระหว่างนั้นเขาเป็นสมาชิกผู้เล่นตัวจริงในแนวรับของอิตาลีอย่างไม่มีปัญหา ทำให้ฟรันโก บาเรซี ออกจากทีมชาติเป็นเวลาสี่ปี จนกระทั่งเขาอำลาการเป็นนักฟุตบอลทีมชาติใน ค.ศ. 1986 โดยชีเรอากลายเป็นแชมป์โลกร่วมกับทีมที่คว้าแชมป์ฟุตบอลโลก 1982 ซึ่งเป็นฝ่ายชนะทีมชาติบราซิล 3 ประตูต่อ 2 ในการแข่งรอบสองอย่างเด็ดขาด และชนะทีมชาติเยอรมนี 3 ประตูต่อ 1 ในรอบชิงชนะเลิศ นอกจากนี้ เขายังเป็นตัวแทนของอิตาลีในฟุตบอลโลกอีกสองสมัย โดยจบในอันดับที่สี่ใน ค.ศ. 1978 และฟุตบอลชิงแชมป์แห่งชาติยุโรป 1980 ซึ่งทีมชาติอิตาลีสามารถจบอันดับที่สี่ได้อีกครั้ง
ระดับสโมสร.
ชีเรอาเกิดที่แซร์นุสโกซุลนาวิกลีโอ ในจังหวัดมิลาน แต่มีต้นกำเนิดจากซิซิลี
ชีเรอาลงประเดิมสนามในเซเรียอา ให้กับอาตาลันตา พบกับคัลยารีเมื่อวันที่ 24 กันยายน 1972
รูปแบบการเล่น.
ชีเรอาเป็นกองหลังสมัยใหม่และมีความสามารถสูง มีพรสวรรค์ด้านเทคนิคและแท็คติกที่ยอดเยี่ยม เป็นที่รู้จักจากฝีเท้า ความสง่างามเมื่อครองบอล และความสามารถในการอ่านเกมโดยธรรมชาติ
หลังสวน พันธ์ยุทธภูมิ

หลังสวน พันธ์ยุทธภูมิ (เกิด 1 กุมภาพันธ์ 2510) เป็นอดีตยอดมวยไทย เขาได้รับเลือกให้เป็นนักมวยไทยยอดเยี่ยม เมื่อปี 2530 นอกจากนี้เขายังเป็นแชมป์ของสนามมวยลุมพินี 3 รุ่นในยุคทองของมวยไทยอีกด้วย
ประวัติและอาชีพ.
ปิ่นทอง วงษ์ปัญญา เริ่มฝึกมวยไทยเมื่ออายุ 14 ปี ก่อนเข้าร่วมค่ายพันธ์ยุทธภูมิ ในปี 2527 โดยใช้ชื่อว่า ปิ่นทอง พันธ์ยุทธภูมิ หลังจากนั้นได้เปลี่ยนชื่อเป็น หลังสวน พันธ์ยุทธภูมิ เนื่องจากหลังสวนตัวจริงป่วยไม่สามารถขึ้นเวทีชกได้ ปิ่นทองจึงสวมชื่อชกแทนและใช้ชื่อนี้จนกระทั่งแขวนนวม หลังสวนชกที่กรุงเทพฯ นานถึง 10 ปี จนได้รับสมญานามว่า "ขุนเข่าไร้น้ำใจ" จากการตีเข่าอย่างไม่หยุดยั้งใส่ฮิปปี้ สิงห์มณี อดีตยอดมวยไทยอีกคนหนึ่ง จนฮิปปี้ร้องไห้กลางเวที
ในปี 2530 หลังสวนชก 10 ครั้ง ชนะ 9 ครั้ง ผลงานครั้งนี้เพียงพอที่จะทำให้เขาได้รับรางวัลนักมวยไทยยอดเยี่ยมแห่งปีของสมาคมนักเขียนกีฬาแห่งประเทศไทย ในปีเดียวกันนั้นเองเขาคว้าแชมป์สนามมวยลุมพินีครั้งแรกในรุ่น 108 ปอนด์ที่ว่าง โดยเอาชนะเด่นเหนือ เด่นโมฬี หลังสวนยังคว้าแชมป์สนามมวยลุมพินีอีก 2 รุ่น คือ 112 และ 115 ปอนด์ในปีต่อมา รวมถึงแชมป์โลกที่เขาคว้ามาได้ระหว่างการชกที่สหรัฐอเมริกา หลังสวนเป็นนักมวยที่มีชื่อเสียงในยุคนั้นและได้รับค่าตัวสูงถึง 250,000 บาท หลังสวนสามารถเอาชนะนักมวยชื่อดังในยุคของเขาได้ เช่น ฮิปปี้ สิงห์มณี, แสนเมืองน้อย ลูกเจ้าพ่อมเหศักดิ์, เจริญทรัพย์ เกียรติบ้านช่อง, คฤหาสน์ ส.สุภาวรรณ, วีระพล สหพรหม และวังจั่นน้อย ส.พลังชัย
หลังจากที่เขาแขวนนวม หลังสวนก็ไปเป็นเทรนเนอร์ที่ประเทศญี่ปุ่น เขากลับมาเมืองไทยและไปสอนอยู่ที่ค่ายสุวรรณคีรี จังหวัดพะเยาซึ่งเป็นจังหวัดบ้านเกิดของเขา
เครื่องบูชาเผาทั้งตัว

ในศาสนายูดาห์ เครื่องบูชาเผาทั้งตัว ("qorban ʿōlā") เป็นรูปแบบหนึ่งของการบวงสรวงซึ่งกล่าวถึงครั้งแรกในคัมภีร์ฮีบรู เครื่องบูชาเผาทั้งตัวในฐานะเครื่องบูชาถวายพระเจ้าเป็นการเผาสัตว์"ทั้งตัว"บนแท่นบูชา ต่างจากการบวงสรวงรูปแบบอื่น ๆ (ที่เรียกว่า "zevach" หรือ "zevach shelamim") ซึ่งเป็นการเผาสัตว์"บางส่วน"และ"ส่วนใหญ่" แล้วรับประทานโดยผู้เข้าร่วมพิธีในมื้ออาหารบวงสรวง
ในยุคพระวิหารแรกและพระวิหารที่สอง มีการถวายเครื่องบูชาในรูปสัตว์เผาทั้งตัวบนแท่นบูชาในพระวิหารในกรุงเยรูซาเลม 45 ครั้งต่อวัน ผิวหนังของสัตว์นั้นไม่ได้ถูกเผาไปได้ แต่มอบให้แก่ปุโรหิตตามกองเวรของปุโรหิต
ผิวหนังเหล่านี้ถูกระบุว่าเป็นหนึ่งในของขวัญแด่ปุโรหิตยี่สิบสี่อย่างใน Tosefta Hallah
เบรฟเซิร์ช

เบรฟเซิร์ช เป็นเครื่องมือค้นหาที่พัฒนาโดยบริษัทเบรฟซอฟต์แวร์ ซึ่งได้รับการกำหนดให้เป็นเครื่องมือค้นหาเริ่มต้นสำหรับผู้ใช้เว็บเบราว์เซอร์เบรฟในบางประเทศ
การวิพากษ์วิจารณ์.
ในปี 2020 เบรฟแอบเปลี่ยนเส้นทางยูอาร์แอลไปยังบริษัทสกุลเงินดิจิทัลที่มีลิงก์พันธมิตรเพื่อหากำไร ทำให้ประธานบริหารออกมาขอโทษ เบรฟตั้งเซิร์ฟเวอร์ในสหรัฐซึ่งเป็นสมาชิกของห้าตา เบรฟเซิร์ชยังไม่ได้รับการเผยแพร่แบบโอเพนซอร์สเหมือนกับเบรฟซึ่งเบรนดัน ไอก์ กล่าวว่าทำเช่นนี้เพื่อความปลอดภัยจนกว่าจะมีการปรับปรุงให้ดีขึ้น
เปลูซิอูง

เปลูซิอูง (อียิปต์โบราณ: pr-jmn; / หรือ ; กรีก: ;) เป็นเมืองสำคัญในส่วนตะวันออกสุดของสามเหลี่ยมแม่น้ำไนล์ของประเทศอียิปต์ ตั้งอยู่ทางตะวันเฉียงใต้ของพอร์ตซาอิดในปัจจุบัน 30 กิโลเมตร เมืองกลายเป็นเมืองหลักของจังหวัดโรมันและที่พำนักของอัครมุขนายกมหานคร และยังคงเป็นที่พำนักในนามของคาทอลิกรวมทั้งเป็นอัครมุขมณฑลที่ยังปฏิบัติงานของออร์ทอดอกซ์ตะวันออก
ซานาดะ

เซยะ ซานาดะ #เปลี่ยนทาง เป็นที่รู้จักกันดีในชื่อสังเวียนของเขา ซานาดะ (Sanada, ใช้ตัวพิมพ์ใหญ่ทั้งหมด) เป็นนักมวยปล้ำอาชีพชาวญี่ปุ่น ปัจจุบันเขาเซ็นสัญญากับ New Japan Pro-Wrestling (NJPW) ซึ่งเขาเป็นสมาชิกของ Just 5 Guys stable เขาเป็นอดีตแชมป์โลกเฮฟวี่เวต IWGP ที่ครองยาวนานที่สุด
ในฐานะส่วนหนึ่งของ NJPW ซานาดะส่วนใหญ่เป็นที่รู้จักจากแท็กทีมของเขากับอีวิลโดยเป็นส่วนหนึ่งของ Los Ingobernables de Japón โดยเขาเป็นแชมป์แท็กทีม IWGP 2 สมัย, ผู้ชนะ World Tag League 2 สมัย และ 3 สมัย เป็นแชมป์เนเวอร์โอเพนเวตแท็กทีม 6 คน (ร่วมกับบูชิ) นอกจากนี้เขายังครองตำแหน่งแชมป์แท็กทีม IWGP ร่วมกับเท็ตสึยะ ไนโตะได้ในช่วงสั้นๆ เขาคว้าแชมป์เดี่ยว NJPW ครั้งแรก IWGP United States Heavyweight Championship ในต้นปี 2022 และได้รับรางวัล New Japan Cup ปี 2023 ซึ่งทำให้เขาคว้าแชมป์ IWGP World Heavyweight Championship เขายังเป็นที่รู้จักจากผลงานใน All Japan Pro Wrestling (AJPW) โดยเขาเป็นแชมป์กาโอราทีวีคนแรก, แชมป์แท็กทีมออลเอเชีย 2 สมัย, แชมป์โลกแท็กทีม 1 สมัย และเป็นผู้ชนะในปี 2011 การแข่งขันลีกแท็กที่แข็งแกร่งที่สุดในโลก ซานาดะยังเป็นที่รู้จักจากช่วงเวลาของเขาใน Japanese Wrestle-1 (W-1) และ Total Nonstop Action Wrestling (TNA) ของอเมริกา ด้วยความสัมพันธ์ในการทำงานของ W-1/TNA ทำให้เขากลายเป็นแชมป์ TNA X Division ครั้งหนึ่ง โดยได้รับตำแหน่งจากความร่วมมือ Kaisen: Outbreak
มรดกร้านนักฆ่า

มรดกร้านนักฆ่า (เกาหลี: ) เป็นซีรีส์โทรทัศน์แบบสตรีมมิ่งแนวแอ็คชั่นของเกาหลีใต้ที่สร้าง เขียนบท และกำกับโดย อี คว็อน นำแสดงโดยอี ดง-อุก และคิม ฮเย-จุน สร้างจากนวนิยายเรื่อง "The Killer's Shopping Mall" ที่เขียนโดยคัง จี-ย็อง เกี่ยวกับเด็กผู้หญิงที่สูญเสียพ่อแม่และเติบโตมาด้วยการเลี้ยงดูของอาของเธอที่ดูแลห้างสรรพสินค้าที่น่าสงสัย ออกอากาศตอนแรกบนดิสนีย์+ เมื่อวันที่ 17 มกราคม 2024 ในบางพื้นที่และบนฮูลู ในสหรัฐอเมริกา
เรื่องย่อ.
ซีรีส์เรื่องนี้บอกเล่าเรื่องราวของ ช็อง จี-อัน (คิม ฮเย-จุน) ซึ่งกลายเป็นเป้าหมายของนักฆ่าที่มีทักษะสูงเนื่องจากมรดกอันตรายที่ ช็อง จี-มัน (อี ดง-อุก) อาของเธอที่เสียชีวิตอย่างกะทันหันทิ้งเอาไว้ เธอพยายามคิดว่าเกิดอะไรขึ้น จากนั้นเธอก็ย้อนกลับไปในวัยเด็กเพื่อจดจำสิ่งที่อาของเธอสอนเธอ
คุณอาของ จองจีอัน ที่เป็นเจ้าของห้างสรรพสินค้า
หลานสาวของ จองจินมิน ที่ต้องมาบริหารห้างสรรพสินค้าของคุณอาโดยไม่ทันได้ตั้งตัว
มือสไนเปอร์ระยะไกล
หนึ่งในนักฆ่าจากห้างสรรพสินค้าลึกลับที่มีความเชี่ยวชาญทั้งการใช้มีด,อาวุธปืน และการต่อสู้ด้วยร่างกาย
เพื่อนร่วมชั้นของ จองจีอัน ที่เป็นคนค้นพบความจริงเรื่องห้างสรรพสินค้าผ่านทักษะการเป็นแฮกเกอร์
วายร้ายจอมฉาวโฉ่ที่นักฆ่าคนอื่นในวงการยังหวาดกลัว
ชายลึกลับที่เป็นคนจัดการสิ่งต่าง ๆ ในห้างสรรพสินค้าซึ่งเต็มไปด้วยความลับโดยไม่มีใครรู้
ครูสอนมวยไทยและเพื่อนร่วมที่ทำงานด้วยกันของ จองจีอัน
สมาชิกของทีมทหารรับจ้าง
ทหารรับจ้างคนใหม่ของบาบิโลน
 หัวหน้าของ “บาบิลอน” องค์กรทหารรับจ้าง
 คนใบ้ ผู้เป็นทั้งเพื่อนร่วมงานของจินมัน และพี่ชายของบราร์เธอร์
สมาชิกทีมทหารรับจ้างผู้ศรัทธาและไว้วางใจในจินมัน
 นักฆ่าผู้ผ่านเหตุการณ์เลวร้ายมามากมาย
สมาชิกของทีมทหารรับจ้างที่ซองโจจ้างมา
 ทหารรับจ้างหน้าใหม่ของ “บาบิลอน”
การผลิต.
การพัฒนา.
"A Shop for Killers" พัฒนาโดยใช้ชื่อชั่วคราวว่า "The Killers' Shopping Mall", กำกับร่วมโดย อี ควอน และ โน กยู-ยอบ, เขียนบทร่วมโดย จี โฮ-จิน และ อี ควอน, ร่วมอำนวยการสร้างโดย Merrychristmas (บริษัทย่อยของ A2Z Entertainment) และ Project Onion และจัดจำหน่ายโดย #เปลี่ยนทาง 
ในเดือนกุมภาพันธ์ ค.ศ. 2024 ผู้กำกับอี ควอนให้สัมภาษณ์ว่า กำลังมีการหารืออย่างใกล้ชิดเกี่ยวกับความเป็นไปได้ในการสร้างซีซันที่สอง สิบเดือนต่อมา ดิสนีย์+ ได้ยืนยันการผลิตซีซันที่สองของซีรีส์อย่างเป็นทางการ
การคัดเลือกนักแสดง.
ในเดือนพฤศจิกายน ค.ศ. 2022 มีรายงานว่า อี ดง-อุก และ คิม ฮเย-จุน ได้รับการคัดเลือกให้แสดงในซีรีส์ซึ่งจะเผยแพร่บนแพลตฟอร์ม บริการสื่อผ่านอินเทอร์เน็ต ระดับโลก ทั้งสองได้รับการประกาศให้รับบทนำในเดือนพฤษภาคม ค.ศ. 2023 และในเดือนธันวาคม ค.ศ. 2023 ซอ ฮย็อน-อู, โจ ฮัน-ซอน, พัก จี-บิน, กึม แฮ-นา และ #เปลี่ยนทาง ได้รับการเปิดเผยว่าจะร่วมแสดงในซีรีส์นี้ด้วย
ในเดือนเมษายน ค.ศ. 2025 อี ดง-อุก และ คิม ฮเย-จุน ได้รับการยืนยันว่าจะกลับมารับบทเดิมในซีซันที่สองพร้อมนักแสดงส่วนใหญ่จากซีซันแรก โดยมีนักแสดงใหม่ ได้แก่ มาซากิ โอดะ, ฮยอนริ และ จอง ยุน-ฮา เข้าร่วมในซีซันนี้ด้วย
การถ่ายทำ.
การถ่ายทำหลักของซีซันแรกดำเนินการระหว่างเดือนมกราคมถึงมิถุนายน ค.ศ. 2023 ขณะที่การถ่ายทำซีซันที่สองจะเริ่มขึ้นในเดือนเมษายน ค.ศ. 2025
อรชุนน้อย ฮ.มหาชัย

อรชุนน้อย ฮ.มหาชัย (เกิด 11 พฤศจิกายน 2493) เป็นอดีตยอดมวยไทยและอดีตนักมวยสากลสมัครเล่นทีมชาติไทย เจ้าของฉายา “ขวัญใจคนจน”
ประวัติและอาชีพ.
อรชุนน้อย มีชื่อจริงว่า ไมตรี เนตรมณี เกิดเมื่อปี 2493 ที่เมืองท่าแขก ราชอาณาจักรลาว โดยพ่อแม่ทำงานอยู่ชายแดน เขาเติบโตที่จังหวัดอุบลราชธานีโดยเริ่มฝึกมวยไทยเมื่ออายุ 10 ขวบ ต่อมาเขามาอยู่กับค่ายฮ.มหาชัย ของเฮง อ่าวถาวรบุตร อดีตโปรโมเตอร์ศึกศิริมงคลผู้ล่วงลับในกรุงเทพฯ
ในกรุงเทพฯ เขากลายเป็นยอดมวยรุ่นฟลายเวตอย่างรวดเร็ว และคว้าแชมป์สนามมวยลุมพินีได้ เนื่องจากเขาหาคู่ต่อสู้ในรุ่นเดียวกันได้ยาก เขาจึงต้องชกแบบต่อน้ำหนัก เขามีชื่อเสียงจากการพลิกชนะในวินาทีสุดท้าย สร้างรายได้มหาศาลให้กับเซียนมวยที่เดิมพันข้างเขา ทำให้เขาได้รับสมญานามว่า "ขวัญใจคนจน" เขาเป็นนักมวยที่น่าทึ่งซึ่งเป็นที่รู้จักจากการโจมตีด้วยศอกกลับและเทคนิคการเตะแบบจระเข้ฟาดหาง ในช่วงจุดสูงสุดในอาชีพของเขาในช่วงกลางทศวรรษ 2510 เขาได้รับค่าตัวสูงถึง 45,000 บาท
อรชุนน้อยต้องเข้ารับการผ่าตัดไส้ติ่งอักเสบเมื่อปี 2513 และหายไปจากสังเวียนเกือบปี เขากลับมาชกมวยอีกครั้งหลังจากหายดีและเป็นแชมป์สนามมวยลุมพินีเป็นสมัยที่ 2 และได้รับเลือกให้เป็นนักมวยสากลสมัครเล่นทีมชาติไทย เขาคว้าเหรียญรางวัลหลายเหรียญในการแข่งขันสำคัญ ๆ เช่น การแข่งขันมวยสากลสมัครเล่นชิงแชมป์เอเชีย การแข่งขันมวยทหารโลก และซีเกมส์ในรุ่นฟลายเวต
อรชุนน้อยแขวนนวมเมื่อปี 2526 หลังพ่ายเด็ดดวง ป.พงษ์สว่าง นักมวยดาวรุ่ง เขาแต่งงานกับผู้ช่วยพยาบาลที่จังหวัดอุบลราชธานี มีลูก 3 คน และได้เป็นเทรนเนอร์ให้กับค่าย “พ.ธวัชชัย” ก่อนย้ายไปญี่ปุ่น เขากลับมาประเทศไทย และหลังจากทำงานเป็นเทรนเนอร์มา 25 ปี เขาก็เปิดร้านกาแฟที่โรงพยาบาลศรีมหาโพธิ์ จังหวัดอุบลราชธานี
เมื่อวันที่ 6 มีนาคม 2563 อรชุนน้อยได้รับบรรจุชื่อเข้าสู่หอเกียรติยศมวยไทยในงานสยามกีฬาอวอร์ด ครั้งที่ 14
เอเชียนคัพ 2023 รอบแพ้คัดออก

รอบแพ้คัดออกของเอเชียนคัพ 2023 เป็นรอบที่สองและรอบสุดท้ายของการแข่งขัน ซึ่งต่อมาจากรอบแบ่งกลุ่ม เริ่มต้นเมื่อวันที่ 28 มกราคม กับรอบ 16 ทีมสุดท้ายและสิ้นสุดเมื่อวันที่ 10 กุมภาพันธ์ กับนัดชิงชนะเลิศ โดยจัดขึ้นที่สนามกีฬานานาชาติลูซัยล์ ในลูซัยล์
เวลาทั้งหมดคือเวลาท้องถิ่น, AST .
สายการแข่งขัน.
<section begin=Bracket /><section end=Bracket />
รอบ 16 ทีมสุดท้าย.
ออสเตรเลีย พบ อินโดนีเซีย.
<section begin=R16-1 /><section end=R16-1 />
ทาจิกิสถาน พบ สหรัฐอาหรับเอมิเรตส์.
<section begin=R16-2 /><section end=R16-2 />
อิรัก พบ จอร์แดน.
<section begin=R16-3 /><section end=R16-3 />
กาตาร์ พบ ปาเลสไตน์.
<section begin=R16-4 /><section end=R16-4 />
อุซเบกิสถาน พบ ไทย.
<section begin=R16-5 /><section end=R16-5 />
ซาอุดีอาระเบีย พบ เกาหลีใต้.
<section begin=R16-6 />
<section end="R16-6" />
บาห์เรน พบ ญี่ปุ่น.
<section begin=R16-7 /><section end=R16-7 />
อิหร่าน พบ ซีเรีย.
<section begin=R16-8 /><section end=R16-8 />
รอบก่อนรองชนะเลิศ.
ทาจิกิสถาน พบ จอร์แดน.
<section begin=QF1 /><section end=QF1 />
ออสเตรเลีย พบ เกาหลีใต้.
<section begin=QF2 /><section end=QF2 />
อิหร่าน พบ ญี่ปุ่น.
<section begin=QF3 /><section end=QF3 />
กาตาร์ พบ อุซเบกิสถาน.
<section begin=QF4 /><section end=QF4 />
รอบรองชนะเลิศ.
จอร์แดน พบ เกาหลีใต้.
<section begin=SF1 /><section end=SF1 />
อิหร่าน พบ กาตาร์.
<section begin=SF2 /><section end=SF2 />
รอบชิงชนะเลิศ.
แมตช์นี้ตามกำหนดเดิมจะต้องจัดขึ้นที่สนามกีฬาอัลบัยต์ อัลเคาร์ อย่างไรก็ตาม เอเอฟซียืนยันไว้ในวันที่ 21 สิงหาคม ค.ศ. 2023 ว่าการแข่งขันจะถูกย้ายไปที่สนามกีฬาลูซัยล์ ลูซัยล์ เนื่องจากได้รับความสนใจจากแฟน ๆ เป็นจำนวนมาก
หมายเหตุ.
<templatestyles src="Reflist/styles.css" />
กลุบเดฆิมนาเซียอีเอสกริมาลาปลาตา

กลุบเดฆิมนาเซียอีเอสกริมาลาปลาตา ([ˈkluβ ðe ximˈnasjaj esˈɣɾima la ˈplata]; "สโมสรยิมนาสติกและฟันดาบลาปลาตา") หรือที่รู้จักกันในชื่อ ฆิมนาเซีย  เป็นสโมสรกีฬาระดับอาชีพ ณ ประเทศอาร์เจนตินาที่ตั้งอยู่ในเมืองลาปลาตา รัฐบัวโนสไอเรส สโมสรนี้ก่อตั้งขึ้นใน ค.ศ. 1887 ในชื่อ "กลุบเดฆิมนาเซียอีเอสกริมา" โดยส่วนใหญ่เป็นที่รู้จักจากทีมฟุตบอล ซึ่งปัจจุบันแข่งในลีกปริเมราดิบิซิออน ที่เป็นดิวิชันสูงสุดของระบบลีกฟุตบอลอาร์เจนตินา และสโมสรแห่งนี้บริหารโดยดิเอโก มาราโดนา ผู้เป็นนักฟุตบอลระดับตำนาน ตั้งแต่ ค.ศ. 2019 จนกระทั่งเสียชีวิตในเดือนพฤศจิกายน ค.ศ. 2020
นอกเหนือจากฟุตบอลแล้ว กลุบเดฆิมนาเซียอีเอสกริมายังเป็นเจ้าภาพจัดกีฬาหลายประเภท เช่น กรีฑา, บาสเกตบอล, มวยสากล, หมากรุกสากล, ฟันดาบสากล, ฟุตซอล, ยิมนาสติกสากล, ฮอกกี้กลางแจ้ง, ศิลปะการต่อสู้ (ไอกิโด, คาราเต้, เค็นโด, เทควันโด), ว่ายน้ำ, โรลเลอร์สเก็ต, เทนนิส, วอลเลย์บอล และยกน้ำหนัก
สมัชชาสหพันธ์ (เยอรมนี)

สมัชชาสหพันธ์ ("บุนเดิสแฟร์ซัมลุง") คือคณะผู้เลือกตั้งประธานาธิบดีเยอรมนี ประกอบด้วยสมาชิกสองประเภท ประเภทแรกคือผู้แทนราษฎร (อันหมายถึงสมาชิกทั้งหมดของสภาสหพันธ์) ประเภทที่สองคือผู้แทนรัฐในจำนวนเท่ากับสมาชิกประเภทแรก (ซึ่งถูกสรรหาโดยสิบหกสภารัฐท้องถิ่น) 
ผู้ออกหมายเรียกประชุมสมัชชาสหพันธ์คือประธานสภาสหพันธ์ที่อยู่ในตำแหน่ง ซึ่งจะมีการเรียกประชุมไม่กี่เดือนก่อนหน้าที่วาระของประธานาธิบดีจะหมดลง กฎหมายพื้นฐานแห่งสหพันธ์ฯกำหนดให้จัดประชุมสมัชชาสหพันธ์ไม่ล่วงเลยสามสิบวันก่อนการหมดวาระของประธานาธิบดี เพื่อที่บรรดาสภารัฐท้องถิ่นจะได้มีเวลาในการเลือกผู้แทนรัฐ แต่ในกรณีที่ประธานาธิบดีลาออกฉับพลันหรือถึงแก่อสัญกรรม ให้จัดประชุมภายในสามสิบวัน
ในการประชุมสมัชชาสหพันธ์ พรรคการเมืองใดก็ได้ในสภาสหพันธ์สามารถเสนอชื่อแคนดิเดตประธานาธิบดี การลงคะแนนเสียงทำได้ไม่เกินสามครั้ง เป็นการลงคะแนนลับและไม่มีการอภิปรายก่อนลงคะแนน แคนดิเดตจะต้องได้รับคะแนนเสียงเกินกึ่งหนึ่งของจำนวนสมาชิกที่มีอยู่ของสมัชชาสหพันธ์ จึงจะถือว่าได้รับเลือก แต่หากในการลงคะแนนสองครั้งแรกยังไม่มีผู้ใดได้รับคะแนนเสียงถึงเกณฑ์ดังกล่าว ในการลงคะแนนครั้งที่สาม ให้ถือว่าผู้ได้รับคะแนนเสียงมากสุดในบรรดาแคนดิเดตเป็นผู้ได้รับเลือกโดยปริยาย
การประชุมสมัชชาสหพันธ์สมัยแรกมีขึ้นในปี 1949 (ในสมัยที่ยังเป็นเยอรมนีตะวันตก) ซึ่งมีจำนวนสมาชิกทั้งสิ้น 804 คน ได้ประธานาธิบดีคนแรกคือเทโอดอร์ ฮ็อยส์ การประชุมสมัยล่าสุดคือสมัยที่ 17 มีขึ้นในปี 2022 ซึ่งมีจำนวนสมาชิกทั้งสิ้น 1,472 คน การประชุมสมัยถัดไปจะมีขึ้นไม่เกินกุมภาพันธ์ 2027